钦定古今图书集成/明伦汇编/人事典/第093卷 > 《髑髅赋》汉·张衡
## 钦定古今图书集成/明伦汇编/人事典/第093卷 > 《髑髅赋》汉·张衡

张卒，子将游目于九埜，观化乎八方，星回日运，凤举
龙骧，南游赤野，北陟幽乡，西经昧谷，东极扶桑，于是
季秋之辰，微风起凉，聊回轩驾，左翔右昂，步马于畴
阜，逍遥乎陵冈，顾见髑髅，委于路旁，下居于壤，上有
元霜。平子怅然而问之曰：“子将并粮推命，以夭逝乎？
本丧此土，流迁来乎？为是上智，为是下愚，为是女人，
为是丈夫？”于是肃然有灵，但闻神响，不见其形。答曰：
“吾宋人也，姓庄名周，游心方外，不能自修，寿命终极，
来齿元上，公子何以问之？”对曰：“我欲告之于五岳，祷
之于神祇，起子素骨，反子四肢，取耳，北《坎》求目，南离
使东震献足，西坤授腹，五内皆还，六神尽复，子欲之
不乎？”髑髅曰：“公子之言殊难也，死为休息，生为役劳，
冬水之凝，何如春冰之消，荣位在身，不亦轻于尘毛，
巢许所耻，伯成所逃，况我已化，与道逍遥。离朱不能
见，子埜不能听，尧舜不能赏，桀纣不能刑，虎豹不能
害，戟剑不能伤。与阴阳同其流，元气合其朴，造化为
父母，天墬为床褥，雷电为鼓扇，日月为灯烛，云汉为
川池，星宿为珠玉。合”体自然，无情无欲，澄之不清，浑
之不浊，不行而至，不疾而速。于是言卒响绝，神光除
灭，顾盼轸恤。乃命仆夫，假之以缟巾，衾之以元尘，为
之伤涕，酬于路滨。